הילה ארוון

הילה ארוון (נולדה ב-6 באוגוסט 1973) היא סופרת ומו"לית עצמאית ומוציאה את ספריה באופן עצמאי. בנוסף, היא מרצה על העצמה נשית ומימוש עצמי, מייעצת לסופרים בראשית דרכם ומסייעת להם להגשים את חלומם.

==ביוגרפיה==
נולדה בבאר שבע כהילה כהן. בוגרת לימודי היסטוריה כללית ומדעי כדור הארץ, בפקולטה למדעי החברה באוניברסיטת בר-אילן. נשואה ואם לשלוש בנות ובן.
הילה, חובבת עתיקות ואדריכלות, מחזות זמר וסיפורי אהבה, כתבה למגירה במשך שנים. בסוף שנת 2010 עברה לגרמניה למשך שלוש שנים, במסגרת רילוקיישן מטעם מקום עבודתו של בעלה, שם התפנה זמנה לכתיבה.

==ספריה==
* סודות באחוזת השושנים – ספרה הראשון, מותחן רומנטי, מימי החלוצים ועד לשנות ה-2000 של מדינת ישראל. הספר היה מועמד לספר איכות של שנת 2015 מטעם שיאני הקריאה וספרני בית אריאלה וספריות תל אביב.
* הדרך הביתה – ספרה השני, רומן על רקע מבצע צוק איתן. יצא לאור בספטמבר 2016. כמו בספרה הראשון, גם בספר זה המציאות הישראלית המורכבת משמשת רקע לסיפור אהבה.
* כחותם על לבך –ספרה השלישי, יצא לאור ביולי 2017. זהו רומן היסטורי המתרחש לאחר גירוש ספרד ובמרכזו סיפורו של רופא יהודי אנוס שמתמודד עם מבחן אמונה ויוצא למסע הישרדות בממלכה.
* אי התפוחים – ספרה הרביעי, יצא לאור בשנת 2018. רומן היסטורי העוסק בעולמה הסוער של צעירה יהודייה בלונדון בשנת 1884.
* זר של קוצים – ספרה החמישי, יצא לאור בשנת 2019. רומן היסטורי המתרחש במאה ה-17 בניו-אינגלנד, אמריקה, ועוסק במיילדת המואשמת בכישוף.
* פצעי אוהב – ספרה השישי, חלק ראשון מתוך דואט, יצא לאור בשנת 2020 יחד עם נשיקות שונא. רומן היסטורי החוזר אל מחוזות מהספר זר של קוצים, אל לונדון ואל חופיה של ניו-אינגלנד במאה ה-17.
* נשיקות שונא – ספרה השביעי, חלק שני מתוך דואט, יצא לאור בשנת 2020 יחד עם פצעי אוהב. מאחד את כל חוטי העלילה שהחלו בספר פצעי אוהב ומחזיר את זירת ההתרחשות אל אחוזת נורת' באנגליה.
* בין השמשות - ספרה השמיני, רומן מקראי המתרחש על רקע היריבות הסוערת בין בית שאול לבין דוד בן ישי, יצא לאור בשנת 2021.
* ליקוי מאורות - ספרה התשיעי, רומן רב תהפוכות המעמיד את גיבוריו בפני ניסיונות קשים לצד רגעי התעלות ותקווה, ובוחן את גבולות אהבתם לנוכח מציאות מורכבת ויצרים אפלים. יצא לאור בשנת 2024.

==קישורים חיצוניים==

* 
* 
* 
* [https://korebasfarim.com/2016/06/12/השאלון-עם-הילה-ארוון-מחברת-הספר-סודות/ השאלון, עם הילה ארוון] באתר "קורא בספרים"
* [http://nuritha.co.il/he/node/37808 הילה ארוון] באתר "נוריתה"
* [https://www.google.co.il/url?sa=t&rct=j&q=&esrc=s&source=web&cd=2&cad=rja&uact=8&ved=0ahUKEwiVl9u2sIbXAhUMWhoKHVchB6kQFgguMAE&url=https%3A%2F%2Fsimania.co.il%2Fbookdetails.php%3Fitem_id%3D983392&usg=AOvVaw1YuwmQ1wg84ZeGQaUzEnof סקירה על "הדרך הביתה"] באתר "הסימניה"
* [https://web.archive.org/web/20170908080006/http://www.bwh.co.il/?p=10769 סקירה על "כחותם על לבך"] באתר "הלוחשות לספרים"
* [https://www.youtube.com/watch?v=mUlaRKc_Sms הילה ארוון מקריאה מספרה במסגרת אירועי "רגע אחד" בעיריית תל אביב], סרטון ב-youtube
* [http://mynetnetanya.co.il/article/252769/11 הילה ארוון מקריית השרון נבחרה לסופרת השנה מטעם הבלוג "הלוחשות לספרים"] , כתבה במגזין mynet נתניה
* 
* סקירות על ספריה של הילה ארוון, באתר [https://www.thebp.co.il/authors/הילה-ארוון/ פרלמנט הספרים]
* [https://nogalifestories.co.il/2018/08/06/חמש-תמונות-וסיפור-הילה-ארוון/ חמש תמונות וסיפור – הילה ארוון], באתר סיפור חיים
* ספריה של הילה ארוון באתר [https://www.booknet.co.il/subc.asp?serin=3&c=3947&ser=ארוון צומת ספרים]
* ספריה של הילה ארוון (דיגיטליים) באתר [https://www.e-vrit.co.il/Publisher/841/הילה_ארוון עברית]
* ספריה של הילה ארוון (שמע) באתר [https://books.icast.co.il/סופרים/הילה-ארוון iCast]
* ריאיון ב[https://www.e-vrit.co.il/AuthorInterviewItem/240 אתר עברית] במדור "ראש בראש"

==הערות שוליים==

קטגוריה:סופרות כותבות עברית
קטגוריה:סופרים כותבי עברית
קטגוריה:סופרות ישראליות
קטגוריה:סופרים ישראלים
קטגוריה:בוגרות אולפנות
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:ישראליות שנולדו ב-1973
קטגוריה:ישראלים שנולדו ב-1973